Հավելված թիվ 1

Մաքսային միության անդամ պետությունների մաքսային ծառայությունների միավորված կոլեգիայի թիվ 1/6 որոշման

**ՀԻՄՆԱԴՐՈՒՅԹ**

**Մաքսային միության անդամ պետությունների մաքսային ծառայություններում ռիսկերի կառավարման համակարգի զարգացման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի մասին**

1. Ընդհանուր դրույթներ

«Մաքսային միության անդամ պետությունների մաքսային ծառայություններում ռիսկերի կառավարման համակարգի զարգացման գծով մշտապես գործող աշխատանքային խմբի մասին» հիմնադրույթով (այսուհետ՝ Հիմնադրույթ) սահմանվում են Մաքսային միության անդամ պետությունների մաքսային ծառայություններում ռիսկերի կառավարման համակարգի զարգացման գծով աշխատանքային խմբի հիմնական իրավունքները, նպատակները եւ խնդիրները:

Աշխատանքային խումբը Մաքսային միության անդամ պետությունների մաքսային ծառայությունների միավորված կոլեգիային (այսուհետ՝ Միավորված կոլեգիա) կից կոլեգիալ մարմին է։

Աշխատանքային խումբն իր գործունեության ընթացքում առաջնորդվում է Մաքսային միության մաքսային օրենսգրքով, «Միավորված կոլեգիայի մասին» պայմանագրով, Միավորված կոլեգիայի ընթացակարգային կանոններով, Մաքսային միության այլ իրավական ակտերով, սույն Հիմնադրույթով, ինչպես նաեւ Մաքսային միության անդամ պետությունների ազգային օրենսդրության նորմերով:

Աշխատանքային խմբի ղեկավարությունը կազմված է Աշխատանքային խմբի ղեկավարից եւ Աշխատանքային խմբի ղեկավարի տեղակալներից՝ ըստ Մաքսային միության անդամ պետությունների թվի (բացառությամբ այն Կողմի տեղակալի, որին ներկայացնում է Աշխատանքային խմբի ղեկավարը):

Աշխատանքային խմբի ղեկավարությունը նշանակվում է Միավորված կոլեգիայի որոշմամբ՝ Աշխատանքային խմբի անդամների կազմից:

Աշխատանքային խմբի ղեկավարը`

- ղեկավարում է Աշխատանքային խմբի գործունեությունը.

- կրում է անձնական պատասխանատվություն Աշխատանքային խմբի վրա դրված խնդիրների կատարման համար.

- ներկայացնում է Միավորված կոլեգիայի հաստատմանը Մաքսային միության անդամ պետությունների մաքսային ծառայությունների ֆունկցիոնալ ստորաբաժանումների պաշտոնատար անձանց՝ Աշխատանքային խմբի կազմում (կազմից) ընդգրկելու (հեռացնելու) վերաբերյալ առաջարկներ՝ Մաքսային միության անդամ պետությունների մաքսային ծառայությունների ներկայացմամբ, ինչպես նաեւ Աշխատանքային խմբի քարտուղար նշանակելու վերաբերյալ առաջարկներ.

- ներկայացնում է Միավորված կոլեգիայի հաստատմանն Աշխատանքային խմբի աշխատանքների պլանների նախագծերը.

- բաշխում է պարտականությունները Աշխատանքային խմբի անդամների միջեւ.

- ձեռնարկում է միջոցներ՝ Աշխատանքային խմբի աշխատանքի մակարդակի եւ արդյունավետության բարձրացման ուղղությամբ.

- ստորագրում է ծառայողական փաստաթղթեր իր իրավասության սահմաններում.

- ապահովում է Աշխատանքային խմբի նիստերի անցկացումը.

- ուղարկում է իր ստորագրությամբ պատասխաններ, ցուցումներ եւ տալիս է պարզաբանումներ Աշխատանքային խմբի իրավասության մեջ մտնող հարցերի վերաբերյալ.

- համաձայնեցնում է Միավորված կոլեգիայի որոշումների նախագծերը՝ ռիսկերի կառավարման համակարգի (այսուհետ՝ ՌԿՀ) կիրառմամբ միջազգային փոխադրման ապրանքների եւ տրանսպորտային միջոցների մաքսային գործառնությունների կատարման եւ մաքսային հսկողության իրականացման հարցերով.

- իրականացնում է Աշխատանքային խմբի որոշումների, Աշխատանքային խմբի հանձնարարականների կատարման, ինչպես նաեւ դրանց կատարման ժամկետների նկատմամբ հսկողություն:

Աշխատանքային խմբի ղեկավարի բացակայության դեպքում նրա գործառույթներն իրականացնում է Աշխատանքային խմբի ղեկավարի տեղակալներից որեւէ մեկը:

Աշխատանքային խմբի ղեկավարն Աշխատանքային խմբի պատասխանատու քարտուղար (այսուհետ՝ պատասխանատու քարտուղար) է նշանակում դրա անդամների կազմից:

Աշխատանքային խմբի պատասխանատու քարտուղարը՝

- իրականացնում է Աշխատանքային խմբի նիստերի անցկացման նախապատրաստումը.

- տեղեկացնում է Աշխատանքային խմբի անդամներին Աշխատանքային խմբի նիստի անցկացման ամսաթվի, ժամի եւ վայրի, ուսումնասիրության համար նախատեսված հարցերի մասին (այդ թվում՝ կապի էլեկտրոնային ուղիներով) ոչ ուշ, քան նիստի ամսաթվից տասն օրացուցային օր առաջ.

- հայտնում է Աշխատանքային խմբի անդամներին Աշխատանքային խմբի նիստերին քննարկվող հարցերի վերաբերյալ ներկայացված նյութերում առկա տեղեկատվության եւ տեղեկությունների մասին.

- վարում է համապատասխան գրառումներ՝ Աշխատանքային խմբի նիստի արձանագրությունը կազմելու համար.

- կազմում է Աշխատանքային խմբի նիստերի արձանագրությունը.

- ուղարկում է Աշխատանքային խմբի անդամներին եւ Մաքսային միության անդամ պետությունների մաքսային ծառայություններին Աշխատանքային խմբի նիստերի հաստատված արձանագրությունը:

Աշխատանքային խմբի նիստին պատասխանատու քարտուղարի բացակայության դեպքում նրա գործառույթները վերապահվում են Աշխատանքային խմբի անդամների կազմից այլ անձի՝ ըստ Աշխատանքային խմբի ղեկավարի կամ նրան փոխարինող անձի որոշման:

Մաքսային միության անդամ պետությունների մաքսային ծառայությունների պաշտոնատար անձինք ընդգրկվում են Աշխատանքային խմբի կազմում եւ հեռացվում են Աշխատանքային խմբի կազմից՝ Մաքսային միության անդամ պետությունների մաքսային ծառայությունների ղեկավարների ներկայացմամբ:

Աշխատանքային խմբի կազմում ներառվում են Մաքսային միության անդամ պետությունների մաքսային ծառայությունները ներկայացնող պաշտոնատար անձանց թվին հավասար թվով անձինք:

Աշխատանքային խմբի աշխատանքի պլանը ձեւավորվում է՝ հաշվի առնելով ՌԿՀ-ի զարգացումը Մաքսային միության անդամ պետությունների մաքսային ծառայությունների առաջարկների հիման վրա Մաքսային միության գործունեության պայմաններում: Պլանը ստորագրվում է Աշխատանքային խմբի ղեկավարի կողմից եւ հաստատվում է Միավորված կոլեգիայի ղեկավարի կողմից:

2. Աշխատանքային խմբի հիմնական նպատակները, խնդիրները եւ գործառույթները

2.1. Մաքսային միության ռիսկերի կառավարման համակարգի (այսուհետ՝ ՄՄ ՌԿՀ) գործարկմանը, զարգացմանը եւ կատարելագործմանն ուղղված գործունեության համակարգում:

2.2. ՄՄ ՌԿՀ-ի մեթոդաբանության մշակմանը եւ կատարելագործմանը, կիրառմանն ուղղված գործունեության համակարգում:

2.3. Մաքսային միության անդամ պետությունների մաքսային ծառայություններին ՄՄ ՌԿՀ-ի կիրառման հարցերով մեթոդական օգնությամբ ապահովելուն ուղղված գործունեության կազմակերպում:

2.4. Մաքսային միության անդամ պետությունների մաքսային ծառայություններում ՄՄ ՌԿՀ-ի միատեսակ կիրառման համակարգում:

2.5. Մաքսային միության մաքսային սահմանով տեղափոխվող միջազգային փոխադրման ապրանքների եւ տրանսպորտային միջոցների նկատմամբ մաքսային գործառնություններ իրականացնելու գործընթացների մասին տեղեկատվության վերլուծություն՝ Մաքսային միության մաքսային օրենսդրության խախտումների միտումների հայտնաբերման եւ ռիսկերի կանխատեսման նպատակով:

2.6. Մաքսային միության անդամ պետությունների մաքսային ծառայությունների կողմից ռիսկերի հայտնաբերմանն ուղղված նպատակային մեթոդիկաների նախագծերի մշակում:

2.7. Մաքսային միության անդամ պետությունների մաքսային ծառայությունների կողմից կիրառվող ռիսկերի պրոֆիլների ձեւի եւ կառուցվածքի վերաբերյալ առաջարկների մշակում՝ Միավորված կոլեգիայի անդամներին:

2.8. Մաքսային միության անդամ պետությունների մաքսային ծառայությունների կողմից կիրառվող ռիսկերի պրոֆիլների հրապարակման վերաբերյալ առաջարկների մշակում՝ Միավորված կոլեգիայի անդամներին:

2.9. Ռիսկերի նվազեցմանն ուղղված միջոցների կիրառման համար միասնական մոտեցումների մշակում:

2.10. Մաքսային միության մաքսային օրենսդրության խախտումների ռիսկերի նվազեցմանն ուղղված միջոցների կիրառման արդյունքների հավաքման եւ վերլուծության կազմակերպում:

2.11. ՄՄ ՌԿՀ-ի կիրառման արդյունավետության չափանիշների որոշում:

2.12. Մաքսային միության մաքսային օրենսդրության խախտումների ռիսկերի նվազեցմանն ուղղված միջոցների կիրառման արդյունավետության վերլուծության եւ գնահատման իրականացում:

2.13. Մաքսային հսկողության կիրառվող ձեւերի տարբերակման նպատակով ԱՏԳ-ի մասնակիցների դասակարգման մոտեցումների ձեւավորում՝ կախված ԱՏԳ-ի մասնակիցների արտաքին առեւտրային գործունեությունը բնութագրող ցուցանիշներից, եւ Մաքսային միության անդամ պետությունների մաքսային ծառայությունների կողմից կիրառվող ռիսկերի պրոֆիլներում պարունակվող ռիսկերի նվազեցմանն ուղղված միջոցներ չկիրառելու վերաբերյալ առաջարկների նախապատրաստում:

2.14. Մաքսային գործառնությունների կատարման եւ մաքսային հսկողության իրականացման պարզեցմանն ու արագացմանն ուղղված միջոցների մշակում:

2.15. Ստուգման ենթակա ապրանքների, տրանսպորտային միջոցների, փաստաթղթերի եւ անձանց ու Մաքսային միության անդամ պետությունների մաքսային ծառայություններում կիրառվող ռիսկերի գնահատման, ռիսկերի պրոֆիլների համալիր համակարգերի կիրառմամբ այդպիսի ստուգման աստիճանի որոշմանն ուղղված աշխատանքների կազմակերպում:

2.16. ՄՄ ՌԿՀ-ի շրջանակներում մաքսային հսկողության կիրառվող ձեւերի արդյունավետության բարձրացման վերաբերյալ առաջարկի մշակում:

2.17. Ռիսկերի վերլուծության, հայտնաբերման եւ գնահատման նպատակով կիրառվող տեղեկատվական եւ ծրագրային ապահովման կատարելագործման, զարգացման եւ ներդրման վերաբերյալ առաջարկների մշակում:

2.18. Մաքսային միության անդամ պետությունների մաքսային ծառայություններում ՌԿՀ-ի գործարկումն ապահովելու համար տեղեկատվական ռեսուրսների ինտեգրմանն ուղղված աշխատանքների կազմակերպման վերաբերյալ առաջարկների նախապատրաստում:

2.19. ՌԿՀ-ի մշակման եւ կիրառման միջազգային փորձի ուսումնասիրում:

2.20. Միավորված կոլեգիայի անդամներին առաջարկների նախապատրաստում, որոնք ուղղված են ՄՄ ՌԿՀ-ի կատարելագործմանը՝ միջազգային փորձի հաշվառմամբ, , հիմնված են տեղեկատվական եւ կառավարման տեխնոլոգիաների բնագավառում վերջին նվաճումների վրա:

2.21. Աշխատանքային խմբի իրավասության մեջ մտնող հարցերով՝ Մաքսային միության մաքսային ծառայությունների պաշտոնատար անձանց որակավորման նախապատրաստման, վերապատրաստման եւ բարձրացման գործընթացներում մասնակցություն:

2.22. Միավորված կոլեգիայի՝ Աշխատանքային խմբի գործունեությանն ուղղված որոշումների նախագծերի նախապատրաստում։

2.23. ՄՄ ՌԿՀ-ի բնագավառում Միավորված կոլեգիայի եւ Աշխատանքային խմբի որոշումների ու հանձնարարականների կատարման նկատմամբ հսկողություն:

3. Աշխատանքային խմբի իրավունքները

Իր վրա դրված խնդիրների կատարման համար Աշխատանքային խումբն իրավունք ունի՝

3.1. Ներկայացնելու Միավորված կոլեգիայի անդամների ուսումնասիրությանն առաջարկներ Աշխատանքային խմբի իրավասության մեջ մտնող հարցերի վերաբերյալ։

3.2. Մշակելու եւ ներկայացնելու առաջարկներ իր իրավասության սահմաններում Միավորված կոլեգիայի որոշումները հրապարակելու, փոփոխելու եւ (կամ) չեղյալ հայտարարելու վերաբերյալ։

3.3. Ներկայացնելու առաջարկներ Միավորված կոլեգիայի անդամներին Մաքսային միության անդամ պետությունների մաքսային ծառայությունների կողմից կիրառման համար ռիսկերի պրոֆիլների ձեւավորման, ինչպես նաեւ դրանց արդիականացման եւ վերացման վերաբերյալ:

3.4. Պահանջելու եւ Մաքսային միության անդամ պետությունների մաքսային ծառայություններից սահմանված կարգով ստանալու Աշխատանքային խմբի գործունեության հետ կապված հարցերին առնչվող փաստաթղթեր եւ տեղեկատվություն, նյութեր եւ համապատասխան եզրակացություններ։

3.5. Մասնակից դարձնելու Մաքսային միության անդամ պետությունների մաքսային ծառայությունների պաշտոնատար անձանց Աշխատանքային խմբի նիստերին՝ Աշխատանքային խմբի գործունեության հետ կապված հարցերի քննարկման համար։

3.6. Ներկայացնելու առաջարկներ Միավորված կոլեգիայի անդամներին ՄՄ ՌԿՀ-ի ավտոմատացման ապահովման եւ դրա տեղեկատվական ապահովման համար անհրաժեշտ ծրագրային միջոցների եւ տեղեկատվական ռեսուրսների մշակման ու արդիականացման վերաբերյալ:

3.7. Ներկայացնելու առաջարկներ Միավորված կոլեգիայի անդամներին առանձին անձանց կողմից տեղափոխվող ապրանքների նկատմամբ Մաքսային միության անդամ պետությունների մաքսային ծառայությունների կողմից կիրառվող ռիսկերի պրոֆիլներում պարունակվող ռիսկերի նվազեցմանն ուղղված միջոցներ չկիրառելու վերաբերյալ՝ հաշվի առնելով ԱՏԳ-ի անդամների դասակարգման արդյունքները եւ ԱՏԳ-ի մասնակիցների արտաքին առեւտրային գործունեությունը բնութագրող սահմանված ցուցանիշները:

3.8. Մասնակցելու օտարերկրյա պետությունների մաքսային ծառայությունների, այլ պետական մարմինների հետ համագործակցությանը՝ ռիսկերի հայտնաբերման, Մաքսային միության մաքսային օրենսդրության եւ Մաքսային միության անդամ պետությունների օրենսդրության խախտումների կանխարգելման եւ կանխման նպատակով:

3.9. Իրականացնելու փոխգործակցություն Մաքսային միության անդամ պետությունների մաքսային ծառայությունների միջոցով պետական մարմինների, ԱՏԳ-ի սուբյեկտների, մաքսային գործի բնագավառում գործունեություն իրականացնող անձանց եւ այլ կազմակերպությունների հետ, որոնց գործունեությունը կապված է արտաքին առեւտրի իրականացման հետ, դրանց մասնագիտական միավորումների (ասոցիացիաների) հետ՝ ՌԿՀ-ի կիրառմամբ մաքսային հսկողության արդյունավետությունը բարձրացնելու նպատակով:

4. Աշխատանքային խմբի նիստերի անցկացման կարգը

4.1. Աշխատանքային խմբի նիստերն անցկացվում են Աշխատանքային խմբի ղեկավարի կողմից կամ նրա հանձնարարությամբ՝ Աշխատանքային խմբի ղեկավարի տեղակալի կողմից եւ անցկացվում են ըստ անհրաժեշտության, բայց եռամսյակն առնվազն մեկ անգամ:

4.2. Աշխատանքային խմբի նիստերի անցկացման ամսաթիվը, օրակարգը եւ վայրը որոշում է դրա ղեկավարը կամ նրա հանձնարարությամբ՝ Աշխատանքային խմբի ղեկավարի տեղակալը։

4.3. Աշխատանքային խմբի նիստերն անցկացվում են Մաքսային միության անդամ պետությունների տարածքում՝ ըստ հերթականության: Թույլատրվում է Աշխատանքային խմբի նիստերի՝ անհրաժեշտության դեպքում տեսաժողովի ռեժիմով անցկացման հնարավորությունը:

4.4. Աշխատանքային խմբի նիստը համարվում է իրավազոր, եթե նիստին ներկա է կազմի առնվազն կեսը:

Այն դեպքում, եթե նիստի օրակարգում դրված են միայն ՌԿՀ-ի կիրառմամբ մաքսային հսկողության կազմակերպման հատուկ հարցեր (օրինակ՝ մաքսային արժեքի նկատմամբ հսկողության հարցեր կամ մաքսային ընթացակարգերի իրականացման հարցեր), Աշխատանքային խմբի նիստը համարվում է իրավազոր, եթե դրան ներկա են Աշխատանքային խմբի կազմից համապատասխան հարցերով զբաղվող կոմպետենտ մասնագետների առնվազն կեսը:

4.5. Աշխատանքային խմբի նիստը վարում է Աշխատանքային խմբի ղեկավարը կամ նրա հանձնարարությամբ՝ Աշխատանքային խմբի ղեկավարի տեղակալը:

4.6. Ուսումնասիրվող հարցի վերաբերյալ որոշումն ընդունվում է նիստին ներկա գտնվող՝ Աշխատանքային խմբի անդամների քվեարկությամբ (կոնսենսուսով), ընդ որում, Մաքսային միության անդամ պետության յուրաքանչյուր մաքսային ծառայություն ունի մեկ վճռորոշ ձայն:

4.7. Որոշումը համարվում է ընդունված, եթե դրան տրվել են նիստին ներկա գտնվող՝ Աշխատանքային խմբի անդամների բոլոր վճռորոշ ձայները:

4.8. Աշխատանքային խմբի որոշումները ձեւակերպվում են արձանագրություններով, որոնք ստորագրվում են Աշխատանքային խմբի անդամների կողմից եւ հաստատվում են Աշխատանքային խմբի ղեկավարի կողմից:

4.9. Աշխատանքային խմբերի նիստերի ամփոփիչ նյութերը ներկայացվում են Միավորված կոլեգիայի քարտուղարություն:

4.10. Աշխատանքային խմբի աշխատանքային լեզուն ռուսերենն է:

Հավելված թիվ 2

Մաքսային միության անդամ պետությունների մաքսային ծառայությունների միավորված կոլեգիայի թիվ 1/6 որոշման

|  |  |
| --- | --- |
| **Մաքսային միության անդամ պետությունների մաքսային մարմիններում ռիսկերի կառավարման համակարգի զարգացման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի կազմը** | |
| Շկուրկին Բորիս Վալերիի | - Դաշնային մաքսային ծառայության ղեկավարի խորհրդական՝ աշխատանքային խմբի ղեկավար |
| Օրլովսկի Վլադիմիր Նիկոլայի | - Բելառուսի Հանրապետության ՊՄԿ-ի մաքսային հսկողության կազմակերպման վարչության պետ, աշխատանքային խմբի ղեկավարի տեղակալ՝ |
| Դոսմուրատովա Նուրգուլ Գինայատոլլայի | - Ղազախստանի Հանրապետության ՖՆ ՄՀԿ-ի ռիսկերի վերլուծության եւ վիճակագրության վարչության պետ, աշխատանքային խմբի ղեկավարի տեղակալ՝ |
| Բելառուսի Հանրապետության մաքսային ծառայությունից՝ | |
| Պետրովսկի Կիրիլ Գենադիի | - Սակագնային կարգավորման եւ մաքսային վճարների վարչության պետի տեղակալ, Սակագնային կարգավորման եւ մաքսային արժեքի մեթոդաբանության բաժնի պետ՝ |
| Պլանին Անդրեյ Ալեքսանդրի | - Մաքսային հսկողության կազմակերպման վարչության պետի տեղակալ՝ |
| Պրուդնիչենկո Սերգեյ Պավելի | - Մաքսանենգության եւ մաքսային վարչական իրավախախտումների դեմ պայքարի վարչության պետի տեղակալ՝ |
| Բաբուլ Եվգենի Իվանի | - Մաքսային տեսչության պետ՝ |
| Դավիդով Դենիս Նիկոլայի | - Մինսկի կենտրոնական մաքսատան ռիսկերի վերլուծության եւ կառավարման բաժնի պետ՝ |
| Բարանովսկի Անատոլի Նիկոլայի | - Մաքսային հսկողության կազմակերպման վարչության մաքսային հսկողության կազմակերպման եւ տեխնոլոգիաների արդյունավետության վերլուծության բաժնի գլխավոր տեսուչ՝ |
| Ֆեդոսյուկ Սերգեյ Ալեքսանդրի | - Սակագնային կարգավորման եւ մաքսային վճարների վարչության սակագնային կարգավորման եւ մաքսային արժեքի մեթոդաբանության բաժնի գլխավոր տեսուչ՝ |
| Կաբակով Վլադիմիր Սերգեյի | - Սակագնային կարգավորման եւ մաքսային վճարների վարչության սակագնային կարգավորման եւ մաքսային արժեքի մեթոդաբանության բաժնի գլխավոր տեսուչ՝ |
| Ղազախստանի Հանրապետության մաքսային ծառայությունից՝ | |
| Վոլկով Ալեքսանդր Նիկոլայի | - Ռիսկերի վերլուծության եւ վիճակագրության վարչության պետի տեղակալ՝ | |
| Մաուբաեւ Կայրատ Ուրգենիշբայի | - Մաքսային եկամուտների վարչության պետի տեղակալ՝ | |
| Պակ Նիկոլայ Վիտալիի | - Հետմաքսային հսկողության վարչության պետի տեղակալ՝ | |
| Սմագուլով Ռենատ Գաբդուլլայի | - Ռիսկերի վերլուծության եւ վիճակագրության վարչության դիտանցման ու ռիսկերի կառավարման բաժնի պետ՝ | |
| Ալիասխարովա Գուլժանատ Ալիխանի | - Մաքսային եկամուտների վարչության մաքսային արժեքի եւ գների ուսումնասիրությունների մեթոդաբանության բաժնի պետ՝ | |
| Աշիմովա Գուլնուր Ակիլբեկովի | -Հետմաքսային հսկողության վարչության դիտանցման եւ պլանավորման բաժնի պետ | |
| Եսմագամբետով Ազատ Ռաշիդի | - Ռիսկերի վերլուծության եւ վիճակագրության վարչության ռիսկերի դիտանցման ու կառավարման բաժնի գլխավոր մասնագետ՝ | |
| Դավիդով Անդրեյ Վլադիմիրի | - Մաքսային հսկողության կազմակերպման վարչության ապրանքների մաքսազերծման եւ հայտարարագրման բաժնի գլխավոր մասնագետ՝ | |
| Ռուսաստանի Դաշնության մաքսային ծառայությունից՝ | |
| Դավիդով Ռուսլան Վալենտինի | - Մաքսային ձեւակերպման եւ մաքսային հսկողության կազմակերպման գլխավոր վարչության պետի առաջին տեղակալ՝ | |
| Եգորով Անտոն Սերգեյի | - Դաշնային մաքսային եկամուտների եւ սակագնային կարգավորման գլխավոր վարչության պետի տեղակալ՝ | |
| Չիրկով Դմիտրի Նիկոլայի | - Մաքսային ձեւակերպման եւ մաքսային հսկողության կազմակերպման գլխավոր վարչության բաժնի պետ՝ | |
| Մորոզենկով Ալեքսանդր Ալեքսանդրի | - Մաքսային ձեւակերպման եւ մաքսային հսկողության կազմակերպման գլխավոր վարչության բաժնի պետ՝ | |
| Գուսկով Ալեքսանդր Բորիսի | - Դաշնային մաքսային եկամուտների եւ սակագնային կարգավորման գլխավոր վարչության բաժնի պետ՝ | |
| Կրիլով Ալեքսանդր Անատոլիի | - Դաշնային մաքսային եկամուտների եւ սակագնային կարգավորման գլխավոր վարչության բաժնի պետ՝ | |
| Ռազումկովա Նադեժդա Լեւի | - Դաշնային մաքսային եկամուտների եւ սակագնային կարգավորման գլխավոր վարչության բաժնի պետի տեղակալ՝ | |
| Չերնիկով Դենիս Ալեքսանդրի | - Դաշնային մաքսային եկամուտների եւ սակագնային կարգավորման գլխավոր վարչության բաժնի գլխավոր տեսուչ՝ | |

Հավելված թիվ 3

Մաքսային միության անդամ պետությունների մաքսային ծառայությունների միավորված կոլեգիայի թիվ 1/6 որոշման

ՀԻՄՆԱԴՐՈՒՅԹ

ապրանքների բացթողումից հետո մաքսային հսկողության զարգացման եւ կիրառման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի մասին

1. Ընդհանուր դրույթներ

1.1. «Ապրանքների բացթողումից հետո մաքսային հսկողության զարգացման եւ կիրառման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի մասին» սույն Հիմնադրույթով (այսուհետ՝ Հիմնադրույթ) սահմանվում են ապրանքների բացթողումից հետո մաքսային հսկողության զարգացման եւ կիրառման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի (այսուհետ՝ Աշխատանքային խումբ) հիմնական նպատակներն ու խնդիրները:

1.2. Աշխատանքային խումբն իր գործունեության ընթացքում առաջնորդվում է Մաքսային միության մաքսային օրենսգրքով, «Մաքսային միության անդամ պետությունների մաքսային մարմինների միջեւ փոխադարձ վարչական օգնության մասին» 2010 թվականի մայիսի 21-ի համաձայնագրով, «Մաքսային միության անդամ պետությունների մաքսային ծառայությունների միավորված կոլեգիայի մասին» 2010 թվական հունիսի 22-ի պայմանագրով, Մաքսային միությունում մաքսային իրավահարաբերությունները կարգավորող Մաքսային միության անդամ պետությունների այլ միջազգային պայմանագրերով, ԵվրԱզԷՍ-ի միջպետական խորհրդի (Մաքսային միության բարձրագույն մարմնի) որոշումներով, Մաքսային միության անդամ պետությունների մաքսային ծառայությունների միավորված կոլեգիայի ընթացակարգային կանոններով, ինչպես նաեւ սույն Հիմնադրույթով:

1.3. Աշխատանքային խմբի ղեկավարը եւ ղեկավարի տեղակալները, ըստ Մաքսային միության անդամ պետությունների թվի, նշանակվում են՝ Մաքսային միության անդամ պետությունների մաքսային ծառայությունների միավորված կոլեգիայի (այսուհետ՝ Միավորված կոլեգիա) որոշմամբ:

1.4. Մաքսային միության անդամ պետությունների մաքսային մարմինների պաշտոնատար անձինք, ըստ Միավորված կոլեգիայի որոշման, ներառվում են Աշխատանքային խմբի կազմում եւ հեռացվում են Աշխատանքային խմբի կազմից՝ Մաքսային միության անդամ պետությունների մաքսային ծառայությունների ղեկավարների ներկայացմամբ:

1.5. Աշխատանքային խմբի կազմ մտնում են Մաքսային միության անդամ պետությունների մաքսային ծառայությունները ներկայացնող պաշտոնատար անձանց թվին հավասար թվով անձինք:

1.6. Աշխատանքային խմբի աշխատանքի պլանը ձեւավորվում է՝ հաշվի առնելով Մաքսային միության գործունեության պայմաններում ապրանքների բացթողումից հետո մաքսային հսկողության զարգացումը: Պլանավորման գործընթացում ուսումնասիրվում են Մաքսային միության անդամ պետությունների մաքսային ծառայությունների առաջարկները: Պլանը ստորագրվում է Աշխատանքային խմբի ղեկավարի կողմից եւ հաստատվում է Միավորված կոլեգիայի որոշմամբ:

1. Աշխատանքային խմբի հիմնական նպատակները եւ խնդիրները

2.1. Ապրանքների բացթողումից հետո իրականացվող մաքսային հսկողության զարգացում եւ կատարելագործում:

2.2. Մաքսային միության մաքսային տարածքում ապրանքների բացթողումից հետո մաքսային հսկողության, ապրանքների շրջանառության ժամանակ մաքսային հսկողության եւ դրա արդյունքներով ընդունվող որոշումների իրականացման հարցերին առնչվող՝ Մաքսային միության միասնական իրավական բազայի ձեւավորման գործընթացում մասնակցություն։

2.3. Ապրանքների բացթողումից հետո մաքսային հսկողության կիրառման մեթոդաբանության ձեւավորում եւ դրա իրականացման միասնական մեթոդիկաների մշակում: Մաքսային միության միասնական մաքսային տարածքում Մաքսային միության մաքսային օրենսդրության եւ ապրանքների բացթողումից հետո Մաքսային հսկողության միասնականացված կարգի միատեսակ կիրառման ապահովում:

2.4. Մաքսային միության մաքսային տարածքում ապրանքների բացթողումից հետո հսկողություն եւ ապրանքների շրջանառության ժամանակ մաքսային հսկողություն իրականացնելիս Մաքսային միության անդամ պետությունների մաքսային մարմինների փոխադարձ վարչական օգնության զարգացման գործընթացում մասնակցություն:

2.5. Ապրանքների բացթողումից հետո մաքսային հսկողության ժամանակ մաքսային հսկողության կիրառման ձեւերի արդյունավետության չափանիշների որոշում, դրա արդյունավետության վերլուծության եւ գնահատման իրականացում:

2.6. Միավորված կոլեգիայի՝ ապրանքների բացթողումից հետո մաքսային հսկողության եւ այդպիսի հսկողության արդյունքներով ընդունվող որոշումների իրականացման մեխանիզմների կատարելագործման վերաբերյալ առաջարկների մշակում:

2.7. Մաքսային միության անդամ պետությունների մաքսային մարմինների կողմից համաձայնեցված օբյեկտների նկատմամբ ապրանքների բացթողումից հետո մաքսային հսկողության անցկացման համակարգում:

2.8. Ապրանքների բացթողումից հետո մաքսային հսկողության օբյեկտների ընտրության եւ մաքսային հսկողության կիրառվող միջոցների տարբերակման նպատակով արտաքին տնտեսական գործունեության (ԱՏԳ) մասնակիցների դասակարգմանն ուղղված մոտեցումների ձեւավորում:

2.9. Մաքսային միության մաքսային տարածքում ապրանքների բացթողումից հետո մաքսային հսկողության եւ ապրանքների շրջանառության ժամանակ մաքսային հսկողության տեղեկատվական ապահովման համար տեղեկատվական ռեսուրսների ինտեգրմանն ուղղված աշխատանքների կազմակերպման վերաբերյալ առաջարկների նախապատրաստման գործընթացում մասնակցություն:

2.10. Մաքսային միության անդամ պետությունների մաքսային մարմինների՝ հսկողություն իրականացնող այլ մարմինների եւ այլ կազմակերպությունների հետ փոխգործակցության կազմակերպման մասով՝ աշխատանքային խմբի իրավասության վերաբերյալ առաջարկների մշակում:

2.11. Միավորված կոլեգիայի՝ Աշխատանքային խմբի գործունեության վերաբերյալ որոշումների նախագծերի նախապատրաստում։

2.12. Ապրանքների բացթողումից հետո մաքսային հսկողության բնագավառում Միավորված կոլեգիայի որոշումների եւ հանձնարարականների, Աշխատանքային խմբի որոշումների եւ հանձնարարականների կատարման նկատմամբ հսկողություն:

2.13. Ապրանքների բացթողումից հետո մաքսային հսկողության իրականացման բնագավառում միջազգային փորձի ուսումնասիրում:

1. Աշխատանքային խմբի իրավունքները

Իր վրա դրված խնդիրների կատարման նպատակով Աշխատանքային խումբն իրավունք ունի՝

3.1. Ներկայացնելու Միավորված կոլեգիայի ուսումնասիրությանն առաջարկներ Աշխատանքային խմբի իրավասության մեջ մտնող հարցերի վերաբերյալ։

3.2. Մշակելու եւ ներկայացնելու առաջարկներ իր իրավասության սահմաններում Միավորված կոլեգիայի իրավական ակտերը հրապարակելու, փոփոխելու եւ (կամ) չեղյալ հայտարարելու վերաբերյալ։

3.3. Պահանջելու եւ Մաքսային միության անդամ պետությունների մաքսային ծառայություններից ստանալու Աշխատանքային խմբի գործունեության հետ կապված հարցերի վերաբերյալ անհրաժեշտ նյութեր, տեղեկություններ եւ համապատասխան եզրակացություններ։

3.4. Մասնակից դարձնելու Մաքսային միության անդամ պետությունների մաքսային ծառայությունների պաշտոնատար անձանց, այլ կազմակերպությունների ներկայացուցիչներին, իրավասու հիմնարկների մասնագետներին եւ փորձագետներին Աշխատանքային խմբի նիստերին (Աշխատանքային խմբի ղեկավարի որոշմամբ)՝ Աշխատանքային խմբի գործունեության հետ կապված հարցերի քննարկման համար։

3.5. Ներկայացնելու առաջարկներ ապրանքների բացթողումից հետո մաքսային հսկողության գործընթացների ավտոմատացման համար անհրաժեշտ ծրագրային միջոցների մշակման եւ արդիականացման վերաբերյալ:

3.6. Պահանջելու եւ Մաքսային միության անդամ պետությունների մաքսային ծառայությունների միջոցով ստանալու Աշխատանքային խմբի իրավասության մեջ մտնող հարցերի վերաբերյալ տեղեկություններ, անհրաժեշտ փաստաթղթեր:

3.7. Մասնակցելու Աշխատանքային խմբի իրավասությանը վերաբերող հարցերին առնչվող փաստաթղթերի համաձայնեցմանը։

3.8. Իրականացնելու փոխգործակցություն արտաքին տնտեսական գործունեության մասնակիցների, մաքսային գործի բնագավառում գործունեություն իրականացնող անձանց եւ արտաքին առեւտրի իրականացման հետ կապված գործունեություն իրականացնող այլ անձանց եւ դրանց մասնագիտական միավորումների (ասոցացիաների) հետ՝ ապրանքների բացթողումից հետո մաքսային հսկողության արդյունավետությունը բարձրացնելու նպատակով:

3.9. Մասնակցելու օտարերկրյա պետությունների մաքսային ծառայությունների, միջազգային կազմակերպությունների հետ համագործակցությանը՝ Մաքսային միության մաքսային տարածքում ապրանքների բացթողումից հետո մաքսային հսկողության եւ ապրանքների շրջանառության ժամանակ մաքսային հսկողության արդյունավետությունը բարձրացնելու նպատակով:

1. Աշխատանքային խմբի աշխատանքի կազմակերպման եւ նիստերի անցկացման կարգը

4.1. Աշխատանքային խմբի ղեկավարը՝

ղեկավարում է Աշխատանքային խմբի գործունեությունը.

կրում է անձնական պատասխանատվություն Աշխատանքային խմբի վրա դրված խնդիրների կատարման համար.

ներկայացնում է Միավորված կոլեգիայի հաստատմանը Մաքսային միության անդամ պետությունների մաքսային մարմինների պաշտոնատար անձանց՝ Աշխատանքային խմբի անդամների կազմում (կազմից) ընդգրկելու (հեռացնելու) վերաբերյալ առաջարկներ՝ Մաքսային միության անդամ պետությունների մաքսային ծառայությունների ներկայացմամբ.

ներկայացնում է Միավորված կոլեգիայի հաստատմանն Աշխատանքային խմբի աշխատանքների պլանների նախագծերը.

բաշխում է պարտականությունները Աշխատանքային խմբի անդամների միջեւ. ձեռնարկում է միջոցներ՝ Աշխատանքային խմբի աշխատանքների մակարդակի բարձրացման եւ արդյունավետության ուղղությամբ.

ստորագրում է ծառայողական փաստաթղթեր իր իրավասության սահմաններում.

ապահովում է Աշխատանքային խմբի նիստերի անցկացումը.

ուղարկում է իր ստորագրությամբ հարցումներ եւ տալիս է պատասխաններ Աշխատանքային խմբի իրավասության մեջ մտնող հարցերի վերաբերյալ.

համաձայնեցնում է Աշխատանքային խմբի իրավասության մեջ մտնող հարցերի վերաբերյալ՝ Միավորված կոլեգիայի որոշումների նախագծերը.

իրականացնում է հսկողություն Աշխատանքային խմբի որոշումների, Աշխատանքային խմբի հանձնարարականների կատարման, ինչպես նաեւ դրանց կատարման ժամկետների նկատմամբ:

4.2. Աշխատանքային խմբի ղեկավարի բացակայության դեպքում նրա գործառույթներն իրականացնում է Աշխատանքային խմբի ղեկավարի տեղակալներից որեւէ մեկը:

4.3. Աշխատանքային խմբի ղեկավարն Աշխատանքային խմբի քարտուղար (այսուհետ՝ քարտուղար) է նշանակում դրա անդամների կազմից:

4.4. Աշխատանքային խմբի քարտուղարը՝

իրականացնում է Աշխատանքային խմբի նիստերի անցկացման նախապատրաստումը.

տեղեկացնում է Աշխատանքային խմբի անդամներին Աշխատանքային խմբի նիստի անցկացման ամսաթվի, ժամի եւ վայրի, ուսումնասիրության համար նախատեսված հարցերի մասին (այդ թվում՝ կապի էլեկտրոնային ուղիներով) ոչ ուշ, քան նիստի օրվանից տասն օրացուցային օր առաջ.

հայտնում է Աշխատանքային խմբի անդամներին Աշխատանքային խմբի նիստերին քննարկվող հարցերի վերաբերյալ ներկայացված նյութերում առկա տեղեկատվության մասին.

վարում է համապատասխան գրառումներ Աշխատանքային խմբի նիստի արձանագրության կազմման համար.

կազմում է Աշխատանքային խմբի նիստերի արձանագրությունը.

ուղարկում է Աշխատանքային խմբի նիստերի արձանագրությունն Աշխատանքային խմբի անդամներին եւ Մաքսային միության անդամ պետությունների մաքսային ծառայություններին:

ուղարկում է Աշխատանքային խմբի աշխատանքների ամփոփիչ նյութերը Միավորված կոլեգիայի քարտուղարություն:

Աշխատանքային խմբի նիստին քարտուղարի բացակայության դեպքում նրա գործառույթները վերապահվում են Աշխատանքային խմբի անդամների կազմից այլ անձի՝ ըստ Աշխատանքային խմբի ղեկավարի որոշման, կամ նրան փոխարինող անձին:

4.5. Աշխատանքային խմբի նիստերը գումարվում են Աշխատանքային խմբի ղեկավարի կողմից կամ նրա հանձնարարությամբ՝ Աշխատանքային խմբի ղեկավարի տեղակալի կողմից եւ անցկացվում են ըստ անհրաժեշտության, բայց եռամսյակն առնվազն մեկ անգամ:

4.6. Աշխատանքային խմբի նիստերի անցկացման ամսաթիվը, օրակարգը եւ վայրը որոշում է դրա ղեկավարը կամ նրա հանձնարարությամբ՝ Աշխատանքային խմբի ղեկավարի տեղակալը։

4.7. Աշխատանքային խմբի նիստերն անցկացվում են Մաքսային միության անդամ պետությունների տարածքում՝ ըստ հերթականության:

4.8. Աշխատանքային խմբի նիստը համարվում է իրավազոր, եթե դրան մասնակցում է Մաքսային միության անդամ պետության յուրաքանչյուր մաքսային ծառայությունից առնվազն մեկ անդամ։

4.9. Աշխատանքային խմբի նիստը վարում է դրա ղեկավարը կամ նրա հանձնարարությամբ՝ Աշխատանքային խմբի ղեկավարի տեղակալը:

4.10. Ուսումնասիրվող հարցի վերաբերյալ որոշումն ընդունվում է նիստին ներկա գտնվող՝ Աշխատանքային խմբի անդամների քվեարկությամբ (կոնսենսուսով), ընդ որում, Մաքսային միության յուրաքանչյուր անդամ պետություն ունի մեկ վճռորոշ ձայն:

4.11. Որոշումը համարվում է ընդունված, եթե դրա համար միաձայն քվեարկել են բոլոր Կողմերը:

4.12. Աշխատանքային խմբի որոշումները ձեւակերպվում են արձանագրություններով, որոնք ստորագրվում են Աշխատանքային խմբի ղեկավարի եւ նրա տեղակալների կողմից: Աշխատանքային խմբի նիստին Աշխատանքային խմբի ղեկավարի կամ նրա տեղակալի բացակայության դեպքում արձանագրությունն իր փոխարեն ստորագրվում է Աշխատանքային խմբի նիստին ներկա գտնվող՝ Մաքսային միության անդամ պետության համապատասխան մաքսային ծառայության պաշտոնատար անձանցից մեկի կողմից:

4.13. Աշխատանքային խմբի նիստերի ամփոփիչ նյութերը ներկայացվում են Միավորված կոլեգիա:

4.14. Աշխատանքային խմբի աշխատանքային լեզուն ռուսերենն է:

Հավելված թիվ 4

Մաքսային միության անդամ պետությունների մաքսային ծառայությունների միավորված կոլեգիայի թիվ 1/6 որոշման

|  |  |
| --- | --- |
| Ապրանքների բացթողումից հետո մաքսային հսկողության զարգացման եւ կիրառման գծով՝ Մաքսային միության անդամ պետությունների մաքսային ծառայությունների միավորված կոլեգիային կից աշխատանքային խմբի կազմը | |
| Կոմարովա Օլգա Նիկոլայի | - Ռուսաստանի Դաշնության ԴՄԾ-ի դաշնային մաքսային եկամուտների եւ սակագնային կարգավորման գլխավոր վարչության պետ, աշխատանքային խմբի ղեկավար՝ |
| Բաբուլ Եվգենի Իվանի | - Բելառուսի Հանրապետության ՊՄԿ-ի Մաքսային տեսչության պետ, աշխատանքային խմբի ղեկավարի տեղակալ՝ |
| Բեյսենով Մարատ Ժումաժանի | - Ղազախստանի Հանրապետության ՖՆ ՄՀԿ-ի հետմաքսային հսկողության վարչության պետ, աշխատանքային խմբի ղեկավարի տեղակալ՝ |
| Բելառուսի Հանրապետության մաքսային ծառայությունից՝ | |
| Միխալկեւիչ Անդրեյ Վլադիմիրի | - Մաքսանենգության եւ վարչական մաքսային իրավախախտումների (ՎՄԻ) դեմ պայքարի վարչության պետ՝ |
| Ռիժով Կոնստանտին Ստեփանի | - Մաքսային տեսչության գլխավոր տեսուչ՝ |
| Շոբիկով Անդրեյ Անատոլիի | - Մաքսային տեսչության գլխավոր տեսուչ՝ |
| Բարանովսկի Անատոլի Նիկոլայի | - Մաքսային հսկողության կազմակերպման վարչության մաքսային հսկողության կազմակերպման եւ տեխնոլոգիաների արդյունավետության վերլուծության բաժնի գլխավոր տեսուչ՝ |
| Ղազախստանի Հանրապետության մաքսային ծառայությունից՝ | |
| Պակ Նիկոլայ Վիտալիի | - Հետմաքսային հսկողության վարչության պետի տեղակալ՝ |
| Աբդուլով Նուրբոլատ Սագիդուլլայի | - Հետմաքսային հսկողության վարչության ստուգումների կազմակերպման հսկողության բաժնի պետ՝ |
| Աշիմովա Գուլնուր Ակիլբեկովի | - Հետմաքսային հսկողության վարչության դիտանցման եւ պլանավորման բաժնի պետ |
| Ելեուժանովա Դանա Խաբզատի | - Հետմաքսային հսկողության վարչության պայմանականորեն բաց թողնված ապրանքների հսկողության բաժնի պետ՝ |
| Ռուսաստանի Դաշնության մաքսային ծառայությունից՝ | |
| Եգորով Անտոն Սերգեյի | - Դաշնային մաքսային եկամուտների եւ սակագնային կարգավորման գլխավոր վարչության պետի տեղակալ՝ |
| Կրիլով Ալեքսանդր Անատոլիի | - Դաշնային մաքսային եկամուտների եւ սակագնային կարգավորման գլխավոր վարչության մաքսային վճարների հաշվեգրման եւ գանձման բնագավառում մաքսային օրենսդրության պահպանման դիտանցման եւ վերլուծության բաժնի պետ՝ |
| Պրուսովա Օլգա Միխայիլի | - Դաշնային մաքսային եկամուտների եւ սակագնային կարգավորման գլխավոր վարչության ապրանքների բացթողումից հետո մաքսային հսկողության ժամանակ Ռուսաստանի Դաշնության մաքսային օրենսդրության կիրառման մեթոդաբանության եւ փորձի բաժնի պետ՝ |
| Ֆրոլովա Իրինա Վլադիմիրի | - Դաշնային մաքսային եկամուտների եւ սակագնային կարգավորման գլխավոր վարչության ապրանքների բացթողումից հետո մաքսային ստուգումների բաժնի գլխավոր պետական մաքսային տեսուչ՝ |